laion/Wikipedia-Exotic huggingface dataset:
חימיק ווסקרסנסק (הוקי קרח)

מועדון ההוקי חימיק ווסקרסנסק (ברוסית: Хокке́йный клуб «Хи́мик» Воскресе́нск) היא קבוצת הוקי קרח מהעיר ווסקרסנסק (מחוז מוסקבה, רוסיה). נוסד בשנת 1953. ב-30 ביוני 2010 דווח כי המועדון לא ישחק בליגת VHL בעונת 2010/11, במקום זאת, יאורגן מחדש כקבוצת נוער בליגת MHL‏. בשנת 2015, "חימיק" חזרה כקבוצה בוגרת בליגת VHL. חימיק ווסקרסנסק הוקמה ב-20 בדצמבר 1953 ובמשך מספר שנים התמודדה בתחרויות הוקי קרח אזוריות. המועדון נתמך על ידי מפעלים כימיים מקומיים ומכאן גם שם הקבוצה "חימיק" ("הרוקח" ברוסית). מאמן הקבוצה בעונת הבכורה שלה בליגה הסובייטית היה ניקולאי אפשטיין, שפרש מתחום הכדורגל. הקבוצה העפילה לליגה הבכירה בברית המועצות כבר בעונת 1975 כשלוש שנים לאחר הקמת הקבוצה. ההישג המשמעותי הראשון היה מקום שלישי בעונת 1965 ובאותה עונה הקבוצה חנכה בית ספר לילדים ובהמשך השנים סיימה במקום השלישי באליפות עוד 3 פעמים: בשנים 1970, 1984 וב-1990. ב-1989 הקבוצה הגיעה להישג הגדול ביותר בתולדותיה לאחר שסיימה כסגנית אלופת ברית המועצות לעונת 1989, זאת בהדרכת המאמן ולדימיר וסילייב. בעונת 1997 חימיק הייתה לקבוצת ההוקי קרח היחידה ממחוז מוסקבה באליפות רוסיה בהוקי קרח ובעונת 1999 נשרה לליגה המשנה וחזרה לליגת העל רק בעונת 2003. באוקטובר 2005 הקבוצה עברה לעיר מיטישצ'י והפכה לקבוצת אטלנט מיטישצ'י, שהתמודדה החל מעונת 2007/2008 בליגת KHL. בעונת 2009/2010 הוקמה הקבוצה מחדש והתמודדה בליגת VHL. באותה עונה הוקמה גם קבוצת נוער בשם "פניקס" שהתמודדה בליגת ה-MHL. בעונת 2010/2011 הקבוצה אורגנה מחדש: פניקס שינתה את שמה ל"חימיק" ובעונת 2010/2011 מצליחה להעפיל עד לחצי גמר הפלייאוף אך הובסה על ידי הצבא האדום מוסקבה וסיימה במקום הרביעי בליגה. ברם, באוקטובר 2011 הקבוצה הכריזה על פשיטת רגל ופורקה. בשנת 2015 הוקמה מחדש והחלה להתמודד בליגת VHL. בעונת 2023 זכתה בגביע פטרוב ובאליפות ליגת VHL. מגרש הבית של הקבוצה הוא היכל הקרח ברחוב מנדלייב 2 בעיר. מכיל 4,000 מקומות ישיבה. אליפות ליגת המשנה הרוסית בהוקי קרח / VHL / גביע פטרוב זכייה: 2007/2008, 2022/2023 אליפות ברית המועצות / אליפות רוסיה סגנות: 1989, 2007 מקום שלישי: 1965, 1970, 1984, 1990 גביע הידידות האירואסייתי זכייה: 2023 אטלנט מיטישצ'י מדיה וקבצים בנושא חימיק ווסקרסנסק בוויקישיתוף אתר האינטרנט הרשמי של חימיק ווסקרסנסק (ברוסית) חימיק ווסקרסנסק, ברשת החברתית פייסבוק חימיק ווסקרסנסק, ברשת החברתית אקס (טוויטר) חימיק ווסקרסנסק, ביישום טלגרם חימיק ווסקרסנסק, ברשת החברתית אינסטגרם חימיק ווסקרסנסק, ברשת החברתית VK "В МХЛ сыграет «Химик»".
ליילנד B21

ליילנד B21 ) (באנגלית: Leyland B21) הוא אוטובוס, מתוצרת יצרנית כלי הרכב הבריטית "ליילנד" (שם מלא: "BritishLeylandMotor Corporation") אשר יוצר בין השנים 1979–1985. דגמי "ליילנד B21" יוצאו לבלגיה ולאוסטרליה. חברת האוטובוסים הישראלית, אגד הייתה אמורה לרכוש בספטמבר 1978, 150 יחידות מדגם "ליילנד B21", ולהרכיבם בישראל. היקף העסקה הוערך ב-3,400,000 לירות שטרלינג. אב טיפוס עם מרכב יונקייר שרת באגד מס' שנים, הדגם הישראלי היה מצייד בתיבת הילוכים חצי אוטומטית (וילסון) בדומה לליילנד רויאל טייגר ששרת באגד, אב הטיפוס נמכר למסיע פרטי (שק"ם) שהפעיל אותו מס' שנים עד שהושבת. העסקה לא יצאה לפועל. ליילנד B21, דגם B115 LDX ליילנד B21, דגם B115 LDX ליילנד MCW אולימפיק ליילנד טיטאן (B15) ליילנד טיטאן (מנוע קדמי - דו קומתי) ליילנד פנתר ליילנד 15/20 ליילנד סוויפט ליילנד פנתר קוב ליילנד קוב CU ליילנד טייגר (מנוע קדמי) ליילנד טייגר ליילנד טייגר קוב ליילנד B21 - תמונות (Leyland B21 - Perthbus.info) מדיה וקבצים בנושא ליילנד B21 בוויקישיתוף ליילנד B21 (0:54), יו-טיוב אתר leylandsociety ליילנד B21 B21 Makes Debut Commercial Motor 29 April 1977 ליילנד B21 - היסטוריהHistory of the Leyland Bus ליילנד B21Leyland B21 - Revolvy ליילנד B21 10.Jump up ^ Israeli bus halt Commercial Motor 1 September 1978
יחסי הודו–תוניסיה

יחסי הודו–תוניסיה הם היחסים הדיפלומטיים בין הרפובליקה של הודו לבין הרפובליקה התוניסאית. להודו שגרירות בתוניס ואילו לתוניסיה שגרירות בניו דלהי. היחסים הדיפלומטיים בין הודו ותוניסיה הוקמו ב-1958. לאורך השנים, תמכה הודו בגלוי בעצמאותה של תוניסיה ומנהיגים תוניסאים שיבחו את הדמוקרטיה ההודית. ב-1963 הוקמה משלחת דיפלומטית הודית ראשונה בתוניס. בשנת 1976 נוסף לשגרירות שגריר ברמת תושב, מאחר שעד אז שגריר הודו במרוקו היה אחראי גם על היחסים עם תוניסיה. בשנת 1981 פתחה תוניסיה את שגרירותה בניו דלהי. ראש ממשלת הודו, אינדירה גנדי, ביקרה בתוניסיה באפריל 1984, וראש הממשלה פ. ו. נרסימהה ראו בשנת 1992. הגברת הראשונה של תוניסיה, וסילה בורגיודה ביקרה בהודו בנובמבר 1982 ואחריה ביקר בהודו ראש הממשלה מוחמד מזלי בשנת 1983. במהלך ביקורו של סגן נשיא הודו מוחמד חמיד אנסרי בתוניסיה באוגוסט 2016, חתמו שתי המדינות על שני מזכרי הבנות לקידום עבודות יד, טכנולוגיית המידע והכלכלה הדיגיטלית. אנסארי נפגש במהלך ביקורו עם ראש הממשלה חביב אסד והסכים להגביר את שיתוף הפעולה במאבק בטרור. אסד הכריז כי "היחסים שלנו חזקים מאוד, השקפותינו דומות". הוא גם אישר כי תוניסיה תומכת במועמדותה של הודו למושב קבוע במועצת הביטחון של האו"ם. פסל של מהאטמה גנדי נחשף בקמפוס של אוניברסיטת מנובה על ידי מושל מנובה ב-4 באוקטובר 2016. זהו הפסל הראשון של אדם הודי בתוניסיה. הסחר הדו-צדדי בין שתי המדינות הסתכם ב-2012 ב-562.65 מיליון דולר ב-2012, אך ירד ל-398.88 מיליון דולר ב-2013 בשל תסיסה פוליטית בתוניסיה ופגיעה בעובדי מכרה בתוניסיה. הסחר הבילטראלי ב-2015 הסתכם ב-340.25 מיליון דולר. תוניסיה היא מקור מהימן של יצוא פוספט להודו מאז 1950. הודו מייבאת מעל 50% מהיצוא של חומצה זרחתית מתוניסיה. הסחורות העיקריות המיוצאות מהודו לתוניסיה הן כלי רכב, מוצרי חשמל, כותנה, מנועים, מוצרים כימיים אורגניים, גומי, אורז, קפה ותבלינים. נכון לדצמבר 2016, כ-120 אזרחים הודים ואזרחים ממוצא הודי מתגוררים בתוניסיה, כולל כמה משפחות שהתגוררו בה בעבר במשך כמה עשורים. רוב הקהילה ההודית מועסקת בידי חברות הודיות הפועלות במדינה. כמה מהם עובדים כצוות של הבנק לפיתוח אפריקה הממוקם בתוניסיה. כמה הודים שהתגוררו בלוב נמלטו לתוניסיה במטרה לברוח ממלחמת האזרחים הלובית. ממשלת הודו פתחה במבצע לפינוי אזרחיה מלוב עקב פרוץ המלחמה. בעקבות תסיסה נוספת במדינה ב-2014 ניצלה הודו את הנמלים בג'רבה ותוניס על מנת לפנות למעלה מ-3,500 אזרחי הודו. מדיה וקבצים בנושא יחסי הודו–תוניסיה בוויקישיתוף שגרירי הודו בתוניסיה, שגרירות הודו בתוניס, תוניסיה פקידי השגרירות, שגרירות תוניסיה בניו דלהי, הודו על השגרירות, באתר שגרירות תוניסיה בניו דלהי, הודו היחסים הבילטראליים בין הודו לתוניסיה, באתר משרד החוץ של הודו יחסי הודו-תוניסיה, באתר שגרירות תוניסיה בניו דלהי, הודו הודו ותוניסיה משלבות ידיים במאבק בטרור, חותמות על מזכר הבנות לקידום מלאכת היד, ה-IT והכלכלה הדיגיטלית, באתר The Indian Express, ‏03-06-2016 הודו ותוניסיה חתמו על שני מזכרי הבנות העוסקים ב-IT ומגזרי מלאכת היד, באתר NDTV, ‏03-06-2016 יחסי הודו-תוניסיה, באתר משרד החוץ ההודי, ‏יולי 2014
ד"ר נו (ספר)

ד"ר נוֹ (באנגלית: "Dr. No" או "Doctor No"), הוא ספר מאת הסופר איאן פלמינג שיצא לאור בשנת 1958, העוסק בעלילותיו של סוכן הריגול ג'יימס בונד. על ספר זה התבסס סרט קולנוע בעל אותו שם, בכיכובו של השחקן שון קונרי, שיצא לאקרנים ב-1962. בשנת 1990 תורגם הספר לעברית בידי עמנואל לוטם ויצא בהוצאת הספרים זמורה-ביתן. בשנת 2008 תורגם מחדש על ידי אסף כהן ויצא לאור על ידי הוצאת ידיעות ספרים. בספר זה הטיל M, ראש השירות החשאי הבריטי שבעברו שירת כקצין בכיר בצי המלכותי על ג'יימס בונד, המבצע הטוב ביותר בשירות החשאי הבריטי, שזה עתה החלים מפציעה, לבצע משימה "קלה" בג'מייקה זאת על מנת לוודא כי הוא כשיר לשוב לשירות פעיל. בונד נדרש לחקור את נסיבות היעדרותם של ג'ון סטרנגווייז ומרי טרובלאד, איש השירות החשאי הבריטי באי וסגניתו. במלחמת העולם השנייה שירת בונד כקצין בצי הבריטי וטיפס עד לדרגת קומנדר ושירת ביחידת "הקומנדו ה-30". מספרו של בונד, אותו קיבל בשנת 1952, מורכב מהקידומת "00", המסמנת רישיון להרוג תוך כדי עבודה ומהספרה 7, שנלקחה ממספר קו האוטובוס שהוביל למשרדו של פלמינג. עם הגעתו לג'מייקה הצטרף אליו קוורל, עוזרו הנאמן, והוא הבחין כי עוקבים אחר כל מעשיו. עד מהרה התברר לבונד ולבחורה הצעירה והמושכת שנלוותה אליו, האני ריידר, כי באי המבודד קראב-קי שבים הקאריבי זמם לו ד"ר ג'וליוס נו, מתבודד מרושע בעל צבתות מכניות המשמשות לו בתור ידיים ובעל משיכה סדיסטית לכאב, תוכנית שטנית. ד"ר נו הקים באי פרויקט בשיתוף המודיעין הסובייטי, המשבש באמצעות אותות רדיו את מערכות הטילים המונחים שבוחנים אנשי משרד ההגנה האמריקני באי סמוך. מטרתו הסופית של הפרויקט היא להצליח להשתלט על מערכת הנחיה של הטיל בעת שיגורו כדי לשנות את יעדו כך שיפגע בערים בארצות הברית גופא. כאשר שלום העולם החופשי מוטל על הכף נדרש בונד לסכל את מזימתו של ד"ר נו. ערך מורחב – ד"ר נו (סרט) ד"ר נו היה הסרט הראשון בסדרת סרטי ג'יימס בונד. מבחינה מסחרית, הסרט הפך להיות הסרט החמישי הרווחי ביותר בבריטניה, והסרט הצליח מסחרית גם בשאר אירופה. בתוכנית" זהו זה! "נעשתה גרסה פרודית על ד"ר נו . הד"ר שגולם שם על ידי מוני מושונוב היה מדען מרושע שעסק בבוטניקה. בסדרה " מתי בלש מתמטי " שמו של הנבל בסדרה היה "ד"ר לא" (שם מעוברת של ד"ר נו) וגולם שם על ידי דובי גל. הספר "ד"ר נו", באתר "סימניה" זאב רב-נוף, סופרמן חדש, דבר, 24 בספטמבר 1963: "הגיבור הכל־יכול אינו מתקבל על הדעת כלל...השחקן הצעיר שון קונארי אינו מניח את הדעת כלל." איאן פלמינג, "ד"ר נו", ידיעות ספרים, 2007, עמוד 26. איאן פלמינג, "ד"ר נו", ידיעות ספרים, 2007, עמוד 37. איאן פלמינג, "ד"ר נו", ידיעות ספרים, 2007, עמודים 120-121. איאן פלמינג, "ד"ר נו", ידיעות ספרים, 2007, עמוד 32. איאן פלמינג, "ד"ר נו", ידיעות ספרים, 2007, עמוד 199. איאן פלמינג, "ד"ר נו", ידיעות ספרים, 2007, עמוד 263. ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
ליילנד פנתר

ליילנד פנתר (באנגלית: Leyland Panther) הוא אוטובוס, אשר יוצר על ידי חברת "ליילנד" (שם מלא: "BritishLeylandMotor Corporation") הבריטית בין השנים 1964–1972. בדגם ה"ליילנד פנתר" הורכבו 39 מושבים. סך הכל הדגם יועד ל-83 נוסעים. דגם ה-"ליילנד פנתר" יוצא לאוסטרליה. ליילנד פנתר מסוג "420 FBY778" ליילנד פנתר ליילנד פנתר ליילנד פנתר ליילנד פנתר ליילנד פנתר ליילנד פנתר ליילנד פנתר ליילנד פנתר ליילנד פנתר קוב ליילנד MCW אולימפיק ליילנד סוויפט ליילנד טיטאן (מנוע קדמי - דו קומתי) ליילנד טיטאן (B15) ליילנד B21 ליילנד 15/20 ליילנד קוב CU ליילנד טייגר קוב ליילנד פנתר - באוסטרליה (VIDEO REVIEW: Leyland Panther - Australasian Bus and ) ליילנד פנתר - תמונות (אתר flickr) מדיה וקבצים בנושא ליילנד פנתר בוויקישיתוף ליילנד פנתר (14:59 דקות), יו-טיוב אתר leylandsociety ליילנד פנתר leylands-panther-has-a-cub
מגדל המים (פירושונים)

מגדל מים הוא מכל מים המתנשא מעל צרכני המים המיועדים. המגדל אוגר מים המוזנים אליו ממשאבות שבתחתיתו ומזין את הצרכנים תוך שימוש בגרביטציה. לחץ המים שנותן המגדל לצרכנים קשור לגובהו לפי החישוב של 1 אטמוספירה ל-10 מטר גובה (גובה המגדל נקרא עומד (Head)). יצירת לחץ בצנרת בעזרת הגרביטציה חוסך בצורך בהפעלת משאבות חשמליות ליצירת לחץ דומה וגם מייצב את הלחץ. בהרבה מקרים הפעלת המשאבות למילוי המיכל נעשית בלילה לחסוך חשמל (לפי תעריף תעו"ז). במגדל מנגנון שמפסיק את מילוי המיכל כשהוא מלא. מגדלים בנפחים גדולים מאפשרים צבירת מים לשעת חירום. האם התכוונתם ל... מגדלי מים בישראל: מגדל המים (באר שבע) מגדל המים בבארי מגדל המים (בית הספר ויצמן) מגדל המים של בני ברק מגדלי המים (בני עי"ש) מגדל המים (הר הצופים) מגדל המים (יד מרדכי) מגדל המים (כפר סבא) מגדל המים ברחוב מזא"ה מגדל המים בראשון לציון מגדל המים בשכונת מונטיפיורי מגדל המים בשכונת עג'מי מגדל המים (מגדל העמק) מגדלי מים בעולם: מגדל המים של שיקגו מגדלי המים של כווית
אליפות האמריקות בכדורסל 1989

אליפות האמריקות בכדורסל 1989 הידועה גם בשם טורניר האמריקות 1989 היא האליפות הרביעית שנערכה על ידי פיב"א אמריקה. באליפות השתתפו 12 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל 1990. למרות שלנבחרת ארצות הברית בכדורסל כבר הייתה זכות להשתתף באליפות העולם בהיותה האלופה המכהנת, היא בחרה להשתתף בתחרות. פוארטו ריקו זכתה באליפות בפעם השנייה בתולדותיה. תחילה נערכו משחקי העפלה אזוריות: צפון אמריקה - קנדה, ארצות הברית מרכז אמריקה וקריביים - קובה, הרפובליקה הדומיניקנית, מקסיקו, פנמה, פוארטו ריקו דרום אמריקה - ארגנטינה, ברזיל, אורוגוואי, ונצואלה, אקוודור, תחילה המשחקים נערכו בשני בתים. בהמשך, שמונה נבחרות המשיכו בפלייאוף לקביעת הנבחרות שיעפילו לאליפות העולם. נתונים מאתר פיב"א ערך זה הוא קצרמר בנושא הוקי קרח. אתם מוזמנים לתרום לוויקיפדיה ולהרחיב אותו.
אריברט, נסיך אנהלט

אריברט, נסיך אנהלט (גרמנית: Aribert von Anhalt;‏ 18 ביוני 1866 - 24 בדצמבר 1933), היה העוצר של דוכסות אנהלט לתקופה קצרה בשנת 1918. אריברט נולד ב-18 ביוני 1866 בוורליץ, לפרידריך, נסיך הכתר של אנהלט-דסאו-קתן ואנטוינטה, נסיכת סקסוניה-אלטנבורג, בתם של אדוארד, נסיך סקסוניה-אלטנבורג ואמליה, נסיכת הוהנצולרן-זיגמרינגן. ב-6 ביולי 1891 התחתן אריברט עם מריה לואיזה, נסיכת שלזוויג-הולשטיין, בתם של כריסטיאן, נסיך שלזוויג-הולשטיין והלנה, נסיכת הממלכה המאוחדת, בתה של ויקטוריה, מלכת הממלכה המאוחדת בקפלת סנט ג'ורג' שבטירת וינדזור. בן דודה של מריה לואיזה, וילהלם השני, קיסר גרמניה, היה פעיל מאוד בהסדרת השידוך. עם זאת, הנישואין היו בלתי מאושרים ולא הניבו צאצאים. שנים לאחר מכן נטען שאריברט היה למעשה הומוסקסואל ואף נתפס במיטה עם משרת, על ידי מריה לואיזה או על ידי אביו. בדצמבר 1900 עשה אביו שימוש בזכותו כדוכס אנהלט, וביטל את הנישואין. הנסיכה מריה לואיזה, ששהתה אז בביקור רשמי בקנדה, שבה מיד לבריטניה. בזיכרונותיה היא התייחסה לשבועת הנישואין שלה כמחייבת והיא מעולם לא נישאה שנית. יחד עם זאת, היא מתייחסת בזיכרונותיה בזעם לנישואיה וברור שהיא סלדה מבעלה לשעבר. ב-21 באפריל 1918 מת אחיו אדוארד, דוכס אנהלט, ובנו יואכים ארנסט, דוכס אנהלט עלה לשלטון במקומו, אולם מכיוון שהיה קטין, שימש אריברט כעוצר הדוכסות. ב-12 בנובמבר 1918 התפטר יואכים ארנסט מתפקידו, בעקבות המהפכה הגרמנית והתבוסה במלחמת העולם הראשונה. לאחר המלחמה התגורר אריברט במינכן, עד למותו ב-24 בדצמבר 1933. מדיה וקבצים בנושא אריברט, נסיך אנהלט בוויקישיתוף אריברט, נסיך אנהלט, באתר "Find a Grave" (באנגלית)
קורסה

קוּרְסָה או β בארידנוס הוא אחד הכוכבים הבולטים בקבוצת הכוכבים ארידנוס עם בהירות נראית מדרגה 2.79. מקור שמו הוא מערבית - الكرسي الجوزاء "אַל-קוּרְסִי אַל-גַ'אוּזָה", שפירושו הוא ההדום של המרכזי (אחד משמותיו של אוריון), בהתאם למיקומו ליד הרגל של אוריון. למעשה השם התייחס במקור לארבעת הכוכבים הסמוכים לריג'ל, β בארידנוס, λ בארידנוס, ψ בארידנוס ו-τ באוריון שהרכיבו את ההדום שלמרגלות אוריון, אבל השם דבק בכוכב הבהיר מביניהם. כיום הכוכב מייצג את תחילתו של הנהר ארידנוס כאשר אכרנר (α בארידנוס) מייצג את סופו. קורסה הוא תת-ענק לבן מסוג ספקטרלי A3 IV (לפעמים מסווג כענק לבן מסוג ספקטרלי A3 III, אבל סיווג זה לא תואם את רדיוסו ואת עוצמת הארתו), שנמצא במרחק של כ-89 שנות אור ממערכת השמש. מסתו כפולה ממסת השמש, רדיוסו קרוב לפי 3.5 מרדיוס השמש, טמפרטורת פניו כ-8,350 קלווין והוא מאיר בעוצמה של קרוב לפי 50 מעוצמת ההארה של השמש. גילו של קורסה מוערך בכ-390 מיליון שנים והוא נמצא לקראת סיום שלב היתוך המימן בליבתו להליום, מה שיגרום להתקררות ולהתנפחות של שכבותיו החיצוניות עד שיהפוך לענק כתום. בעבר דווח שבהירותו של קורסה משתנה במספר מאיות של דרגת בהירות והוא סווג כחשוד ככוכב משתנה, אבל בשנת 1985 דווח שבהירותו עלתה באופן פתאומי בכ-3 דרגות בהירות למשך של כשעתיים לפני שחזרה לדרגתה הרגילה. לא ידוע מה גרם לשינוי החד בבהירות ואם שינויים מסוג זה צפויים לקרות שוב בעתיד. על פי המהירות הרדיאלית והתנועה העצמית של קורסה, הוא נע במהירות שגודלה וכיוונה דומים למהירות התנועה של כוכבים רבים בסביבת מערכת השמש ובפרט לכוכבי הקבוצה הנעה של הדובה הגדולה. לעומת זה, גילו של הכוכב לא תואם לגילם של רוב חברי הקבוצה, כך שלא ברור אם הוא שייך אליה או לא. קורסה באתר של ג'ים קלר קורסה, בבסיס הנתונים SIMBAD לגרמי שמיים אסטרונומיים SIMBAD: Cursa M. L. Malagnini & C. Morossi: Accurate absolute luminosities, effective temperatures, radii, masses and surface gravities for a selected sample of field stars, Astronomy and Astrophysics Supplement Series, vol. 85, no. 3, p. 1018-9 (1990) הערך המופיע במקור שגוי עקב שימוש במרחק קטן ב-30% מהמרחק הנכון לחישוב הרדיוס מהקוטר הזוויתי. תיקון המרחק לערכו המקובל מביא לתוצאה הנוכחית. G. T. van Belle: Interferometric observations of rapidly rotating stars, The Astronomy & Astrophysics Review, Vol. 20, No. 1, article id. 51 (2012) A. Gáspár, G. H. Rieke & Z. Balog: The Collisional Evolution of Debris Disks, The Astrophysical Journal, Vol. 768, Iss. 1, article id. 25, p. 5 (2013) General Catalogue of Variable Stars: β Eridani B. E. Schaefer: Flashes from normal stars, Astrophysical Journal, Part 1, vol. 337, p. 928 (1989) J. R. King, A. R. Villarreal, D. R. Soderblom, A. F. Gulliver & S. J. Adelman: Stellar Kinematic Groups. II. A Reexamination of the Membership, Activity, and Age of the Ursa Major Group, The Astronomical Journal, Vol. 125, Iss. 4, p. 1999 (2003)
דסטין ווטן

דסטין ווטן (באנגלית: Dustin Watten; נולד ב-27 באוקטובר 1986) הוא שחקן כדורעף אמריקאי, חבר נבחרת הגברים הלאומית של ארצות הברית בכדורעף (אנ'). ווטן נולד בלונג ביץ', ארצות הברית לקים ולג'ף ווטן. בילדותו שיחק כדורגל אולם בזכות אביו התוודע לכדורעף ונטש את הכדורגל לטובת ענף זה. בתיכון שיחק במשך ארבע שנים בקבוצת הכדורעף של בית ספרו. בשנת 2004 נרשם לאוניברסיטת מדינת קליפורניה והשלים בה תואר בתקשורת. בשנת 2012 אימץ אורח חיים טבעוני לאחר שקרא את ‘Finding Ultra’, ספרו של איש הברזל הטבעוני ריץ' רול. בין השנים 2004–2009 שיחק ווטן במועדון הכדורעף של אוניברסיטת מדינת קליפורניה בלונג ביץ' (אנ'). בשנת 2009 הצטרף לנבחרת הגברים של ארצות הברית בכדורעף ובין השנים 2009–2010 התאמן במרכז האימונים של הנבחרת. בשנת 2010 עבר לשחק בפינלנד בקבוצת Raision Loimu (אנ') ושיחק בה עד שנת 2012. בשנת 2012, שיחק בקבוצת אורנג' שבצרפת. בשנת 2013 עבר לשחק בסופר ליג בברזיל בקבוצת מרינגה. בשנת 2014 שיחק באז'אקסיו, צרפת. בשנת 2015 עבר לשחק בנאנסי, צרפת ומשנת 2016 הוא משחק בקבוצת Czarni Radom (אנ') הפולנית. במסגרת משחקיו עם נבחרת הגברים של ארצות הברית בכדורעף, זכה בשנים 2009, 2010 וב-2012 בגביע הפאן-אמריקאי. בשנת 2015, זכה עם הנבחרת במדליית ארד במשחקי ליגת הכדורעף העולמית. באותה השנה, זכה עם הנבחרת גם בגביע העולם לכדורעף גברים (אנ') מטעם הפדרציה הבינלאומית לכדורעף, ובכך הנבחרת תפסה את מקומה באולימפיאדת ריו דה ז'ניירו. 2015 - הרסיבר (Reciver) הטוב ביותר ב-CEV Cup (אנ'). 2013 - הליברו הטוב ביותר בליגת Prob הצרפתית. 2012 - הדיגר (Digger) הטוב ביותר בגביע הפאן-אמריקאי. 2011 - הליברו הטוב ביותר בליגה הפינית. 2011 - תואר All-Star בליגה הפינית. 2009 - תואר All-American של NCAA. 2009 - תואר All-MPSF של MPSF (אנ'). אתר האינטרנט הרשמי של דסטין ווטן דסטין ווטן, ברשת החברתית פייסבוק דסטין ווטן, ברשת החברתית אקס (טוויטר) דסטין ווטן, ברשת החברתית אינסטגרם DUSTIN WATTEN - teamusa.org DUSTIN WATTEN - worldleague.2017.fivb.com Plant Based Athlete - Dustin Watten - The Lifestyle, BEETxBEET Dustin Watten, vegan volleyball player, Great Vegan Athletes 3 Dustin Watten, longbeachstate.com Serving up compassion with vegan athlete, Dustin Watten, Jul 08, 2015 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דסטין ווטן".
פסגת הואוס

פסגת הואוס (באנגלית: Howse Peak) היא ההר הגבוה ביותר ברכס הרי ואפוטיק, תת-רכס של הרי הרוקי הקנדיים. ההר ממוקם כחמישה קילומטרים מזרחית לכביש המהיר אייספילדס, מעל אגם צ'פרן. ההר ממוקם על קו פרשת המים של אמריקה, בין פרובינציית אלברטה, לפרובינציית קולומביה הבריטית בקנדה. הר הוא ההר ה-46 בגובהו באלברטה, וה-59 בגובהו בקולומביה הבריטית. גובה הפסגה 3,295 מטרים. פסגת הואוס גבוהה מסביבתה הקרובה ומגיעה לרום של 1,600 מטרים מעל נהר מיסטאיה שנמצא ממזרח לפסגה, ומעבר הואוס שנמצא ממערב לו. קירות ההר תלולים מאוד וקשים לטיפוס. הפסגה נקראת על שם מעבר הואוס, הנמצא כ-5 קילומטרים ממערב לפסגה. שמו של המעבר ניתן לו על ידי דייוויד תומפסון, והוא נקרא על שם ג'וזף האוס - מגלה ארצות מטעם חברת מפרץ הדסון, אשר חצה את המעבר בשנת 1809. בשל צלעות ההר התלולות, מטפס ההרים הראשון שהצליח להגיע פסגת ההר, היה נורמן קולי, בשנת 1902. מדיה וקבצים בנושא פסגת הואוס בוויקישיתוף פסגת הואוס באתר ממשלת קולומביה הבריטית פסגת הואוס באתר peakfinder פסגת הואוס באתר peakbagger פסגת הואוס - תיאור והיסטוריה פסגת הואוס באתר peakfinder
אלכסנדר, דוכס וירטמברג (1804–1881)

אלכסנדר, דוכס וירטמברג (בגרמנית: Alexander, Herzog von Württemberg; ‏20 בדצמבר 1804 - 28 באוקטובר 1881), היה דוכס בממלכת וירטמברג, והוא אביהם הקדמון של ראשי בית וירטמברג כיום. אלכסנדר נולד ב-20 בדצמבר 1804 בעיר ריגה שבתחומי האימפריה הרוסית, לאלכסנדר, דוכס וירטמברג ולאנטוינטה, נסיכת סקסוניה-קובורג-זאלפלד, בתם של פרנץ, דוכס סקסוניה-קובורג-זאלפלד ואוגוסטה, נסיכת רויס-אברסדורף. בצעירותו התגייס אלכסנדר לצבא האימפריה הרוסית, ואף לחם במסגרתו בהמלחמה העות'מאנית-רוסית (1828–1829), והשתתף בדיכוי מרד נובמבר בפולין בשנת 1831. אלכסנדר היה מועמד לנישואים עם ויקטוריה, מלכת הממלכה המאוחדת, אולם השידוך לא יצא אל הפועל. ב-17 באוקטובר 1837 לאחר שהמיר את דתו לדת הקתולית, התחתן אלכסנדר עם מארי, נסיכת אורליאן, בתם של לואי פיליפ, מלך הצרפתים ומריה אמליה מנאפולי וסיציליה, ממנה נולד לו בנו היחיד: פיליפ, דוכס וירטמברג (1838–1917). בשנת 1839 מתה אשתו, ולאחר מכן התגורר אלכסנדר בטירת פנטיזי ובביירוית לסירוגין, והיה פופולרי מאוד בקרב האוכלוסייה המקומית, בשל הצדקה שנתן ועזרתו הפעילה לקהילה. ב-28 באוקטובר 1881 מת אלכסנדר בביתו בביירוית, ובשנת 1903 מונה בנו פיליפ, דוכס וירטמברג לנסיך הכתר של ממלכת וירטמברג, ולאחר מותו בשנת 1917 החליפו בתפקיד בנו אלברכט, דוכס וירטמברג. אולם אלברכט לא עלה על כס המלוכה, בשל ביטול המונרכיה והקמת רפובליקת ויימאר. מדיה וקבצים בנושא אלכסנדר, דוכס וירטמברג בוויקישיתוף
פיזיקה ניסויית

בפיזיקה, פיזיקה ניסויית (או לפעמים, "פיזיקה נסיונית") היא תחום המחקר המתמקד בביצוע ניסויים על מנת לבחון השערות פיזיקליות. התחום עומד לצד פיזיקה תאורטית (או "פיזיקה עיונית"), שעוסקת בהכללת הידע הפיזיקלי וניסיונות להרחבתו באמצעים מתמטיים. הפיזיקאי הניסויי (לפעמים, בקיצור, "הניסיונאי") מתכנן ניסויים כדי לנסות לאשש או להפריך השערות העומדות על הפרק, ובכך לצבור ידע נוסף בתת-תחום שבו הוא עוסק. מדיה וקבצים בנושא פיזיקה ניסויית בוויקישיתוף Taylor, John R. (14 ביולי 1997). Introduction To Error Analysis: The Study of Uncertainties in Physical Measurements. University Science Books. ISBN 978-0-935702-75-0. {{cite book}}: (עזרה) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
האיש בעל אקדח הזהב (ספר)

האיש בעל אקדח הזהב (באנגלית: The Man with the Golden Gun) הוא הספר השלושה עשר בסדרת ג'יימס בונד של איאן פלמינג. הספר פורסם בשנת 1965. על ספר זה התבסס סרט הקולנוע תחת אותו השם בכיכובו של השחקן רוג'ר מור. זהו הסרט התשיעי בסדרת "ג'יימס בונד". רוצח שכיר בשם פרנסיסקו סקרמנגה הידוע בכינויו "האיש בעל אקדח הזהב" גונב את "הסולקס" - מכשיר שביכולתו להמיר אנרגיה סולרית לחשמל. סוכני MI6, ג'יימס בונד וגודנייט, יוצאים להשיב את המכשיר האבוד. בשנות ה-60 של המאה ה-20 תורגם הספר לעברית תחת השם הסוכן בעל אקדח הזהב, בידי א. דן ויצא בהוצאת הספרים ספיח. בשנת 1988 תורגם הספר בשנית בידי עמנואל לוטם בהוצאת זמורה-ביתן, והפעם תחת השם האיש בעל אקדח הזהב. ערך מורחב – האיש בעל אקדח הזהב (סרט) קו טאפו (ג'יימס בונד איילנד) מידע על האיש בעל אקדח הזהב (ספר) בקטלוג הספרייה הלאומית הספר "האיש בעל אקדח הזהב", באתר "סימניה" ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
אלכסנדר, דוכס וירטמברג (1771–1833)

אלכסנדר, דוכס וירטמברג (בגרמנית: Alexander von Württemberg;‏ 5 במאי 1771 – 4 ביולי 1833), היה דוכס וירטמברג, ואחיו של פרידריך הראשון, מלך וירטמברג. אלכסנדר נולד ב-5 במאי 1771 בממפלגארד, לפרידריך אויגן, שהיה מאוחר יותר דוכס וירטמברג, ולפרדריקה דורותיאה מברנדנבורג-שוודט, בתם של פרידריך וילהלם, מרקיז ברנדנבורג-שוודט וסופיה דורותיאה, נסיכת פרוסיה. ב-21 באפריל 1791 התחיל אלכסנדר את שירותו בצבא ממלכת וירטמברג בדרגת אוברסט, ועד מהרה הועבר לשורות הצבא האוסטרי. אלכסנדר לחם בשורותיו במהלך מלחמת הקואליציה האנטי-צרפתית השנייה והשתתף בקרבות ראשטדט, וירצבורג, אופנבך, שטוקאך וציריך. בשנת 1796 הועלה אלכסנדר לדרגת גנרל מיור, ובשנת 1798 הועלה לדרגת פלדמרשל-לוטננט. באותה שנה פגש אלכסנדר את אלכסנדר סובורוב, ובעקבות בקשתו הצטרף לצבא האימפריה הרוסית בדרגת לוטננט גנרל ומפקד רגימנט הקירסירים ריגה, אשר באוגוסט 1800 אורגן מחדש לרגימנט הדרגונים ריגה, ובעקבות כך הועלה אלכסנדר לדרגת גנרל חיל הפרשים. בשנת 1811 הוא מונה למושל הצבאי של בלארוסיה. במהלך מלחמת רוסיה–צרפת (1812) שימש אלכסנדר כקצין מטה בארמייה המערבית הראשונה, ונלחם עמה בקרבות ויטבסק, סמולנסק, בורודינו, טרוטינו, מאלויארוסלאבץ, ויאזמה וקרסנוי. בשנת 1813 פיקד אלכסנדר על המצור על דנציג, ולאחר המלחמה חזר לבלארוסיה ולפקד על רגימנט הדרגונים ריגה. בשנת 1822 הוא הפך לראש מחלקת התחבורה, ויזם מספר פרויקטים גדולים של נתיבי מים (תעלת וינדבסקי, וכו') במערב רוסיה. בשנת 1826 מונה אלכסנדר למפקד רגימנט הקירסירים יקטרינוסלב, ולחבר מועצת המדינה, אך בשנת 1827 חזר שוב לרגימנט הדרגונים ריגה. בשנת 1832 התפטר אלכסנדר מתפקידיו הצבאיים, וב-4 ביולי 1833 הוא מת בביתו בגותה. ב-17 בנובמבר 1798 התחתן אלכסנדר עם אנטוינטה, נסיכת סקסוניה-קובורג-זאלפלד, בתם של פרנץ, דוכס סקסוניה-קובורג-זאלפלד ואוגוסטה, נסיכת רויס-אברסדורף, ממנה נולדו לו 5 ילדים: מריה, דוכסית וירטמברג (1799–1860), התחתנה עם ארנסט הראשון, דוכס סקסוניה-קובורג-גותה פאול, דוכס וירטמברג (1800–1801) אלכסנדר, דוכס וירטמברג (1804–1881), התחתן עם מארי, נסיכת אורליאן ארנסט, דוכס וירטמברג (1807–1868), התחתן עם נטלי אשבורן שקיבלה את התואר "פון גרינהוף" פרידריך, דוכס וירטמברג (1810–1815) מדיה וקבצים בנושא אלכסנדר, דוכס וירטמברג בוויקישיתוף
מלחמת האזרחים הסודאנית

האם התכוונתם ל... מלחמת האזרחים הסודאנית הראשונה – מלחמת אזרחים שהתנהלה בין השנים 1955–1972 מלחמת האזרחים הסודאנית השנייה – מלחמת אזרחים שהתנהלה בין השנים 1983–2005, והובילה להקמתה של מדינת דרום סודאן מלחמת האזרחים הסודאנית השלישית – מלחמת אזרחים בסודאן שפרצה ב־2023